Avis juridique important

|

31962D0708P2026

Απόφαση τής Επιτροπής περί συστάσεως Συμβουλευτικής Επιτροπής τών Σιτηρών

Επίσημη Εφημερίδα αριθ. 072 της 08/08/1962 σ. 2026 Ελληνική ειδική έκδοση: Κεφάλαιο 03 τόμος 1 σ. 0062  Ισπανική ειδική έκδοση: Κεφάλαιο 03 τόμος 1 σ. 0055  Πορτογαλική ειδική έκδοση : Κεφάλαιο 03 τόμος 1 σ. 0055

++++ΑΠΟΦΑΣΗ ΤΗΣ ΕΠΙΤΡΟΠΗΣ  περί συστάσεως Συμβουλευτικής Επιτροπής των Σιτηρών  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εκτιμώντας :  ότι στο σημείο V του τελικού ψηφίσματός της , η γεωργική διάσκεψη των Κρατών Μελών , που συνήλθε στη Stresa από την 3η μέχρι τη 12η Ιουλίου 1958 , σημείωσε με ικανοποίηση " την πρόθεση που εξέφρασε η Επιτροπή να διατηρήσει στενή και διαρκή συνεργασία με τις ... επαγγελματικές οργανώσεις , ιδίως για την επιτέλεση των στόχων οι οποίοι προβλέπονται στο ψήφισμα αυτό "   ότι , με τη γνώμη της της 6ης Μαϊου 1960 , η Οικονομική και Κοινωνική Επιτροπή ζήτησε από την Επιτροπή " να συνενώσει τις ενδιαφερόμενες οργανώσεις παραγωγών , εμπόρων και μισθωτών και τους καταναλωτές στο επίπεδο της Ευρωπαϊκής Οικονομικής Κοινότητος , σε μία συμβουλευτική επιτροπή , στη λειτουργία καθενός από τα γραφεία και τα ταμεία αυτών "   ότι η Επιτροπή πρέπει να συγκεντρώσει τις απόψεις των επαγγελματικών κύκλων και των καταναλωτών επί των προβλημάτων που ανακύπτουν από τη βαθμιαία σύσταση μιας κοινής οργανώσεως της αγοράς στον τομέα των σιτηρών   ότι όλα τα επαγγέλματα τα οποία ενδιαφέρονται άμεσα για τη λειτουργία αυτής της κοινής οργανώσεως των αγορών , καθώς και οι καταναλωτές πρέπει επίσης να συμμετέχουν στη διαμόρφωση των γνωμών που ζητούνται από την Επιτροπή   ότι οι επαγγελματικές γεωργικές ενώσεις , καθώς και οι ομάδες καταναλωτών των Κρατών Μελών έχουν συστήσει οργανώσεις σε κοινοτική κλίμακα ,  ΑΠΟΦΑΣΙΖΕΙ :  Άρθρο 1  1 . Συγκροτείται στην Επιτροπή Συμβουλευτική Επιτροπή Σιτηρών η οποία ονομάζεται κατωτέρω η " επιτροπή " .  2 . Στην επιτροπή εκπροσωπούνται οι γεωργικοί παραγωγοί , οι γεωργικοί συνεταιρισμοί , οι βιομηχανίες γεωργικών προϊόντων και τροφίμων , το εμπόριο των γεωργικών προϊόντων και τροφίμων , οι εργαζόμενοι στον γεωργικό τομέα και τον τομέα των τροφίμων καθώς και οι καταναλωτές .  Άρθρο 2  Η επιτροπή μπορεί να συμβουλεύεται την Επιτροπή για όλα τα προβλήματα τα σχετικά με την εφαρμογή του κανονισμού αριθ . 19 του Συμβουλίου περί βαθμιαίας συστάσεως κοινής οργανώσεως της αγοράς στον τομέα των σιτηρών , και ιδίως επί των μέτρων τα οποία αυτή παίρνει στα πλαίσια του κανονισμού αυτού .  Ο πρόεδρος της επιτροπής μπορεί να επισημαίνει στην Επιτροπή τη σκοπιμότητα να συμβουλεύεται την επιτροπή επί θέματος που άπτεται της αρμοδιότητος της τελευταίας αυτής και για το οποίο δεν της έχει απευθυνθεί αίτηση γνωμοδοτήσεως . Κάνει αυτό , ιδίως κατόπιν αιτήσεως μιας από τις εκπροσωπούμενες οικονομικές κατηγορίες .  Άρθρο 3  1 . Η επιτροπή περιλαμβάνει δεκαοκτώ οργανικά μέλη και τον ίδιο αριθμό αναπληρωματικών μελών .  2 . Οι έδρες κατανέμονται ως εξής :  επτά στους παραγωγούς σιτηρών ,  μία στους συνεταιρισμούς σιτηρών ,  μία στους συνεταιρισμούς σιτηρών και στους συνεταιρισμούς μεταποιήσεως σιτηρών ,  τρεις στις βιομηχανίες μεταποιήσεως των γεωργικών προϊόντων και τροφίμων , από τις οποίες :  μία στην αλευροβιομηχανία , στη βιομηχανία αραβοσίτου , στη βιομηχανία σιμιγδαλιών και στη βιομηχανία ζυμαρικών ,  μία στη βιομηχανία βύνης , στη ζυθοποιία και στις βιομηχανίες τροφίμων που χρησιμοποιούν σιτηρά ,  μία στη βιομηχανία αμυλωδών προϊόντων και στη βιομηχανία ζωοτροφών ,  δύο στους χονδρέμπορους σιτηρών ,  δύο στους εργαζόμενους , απο τις οποίες :  μία στού εργαζόμενους σε γεωργικές βιομηχανίες ,  μία στους εργαζόμενους στη βιομηχανία τροφίμων ,  δύο στους καταναλωτές .  Άρθρο 4  1 . Τα οργανικά μέλη της επιτροπής διορίζονται από την Επιτροπή , κατόπιν προτάσεως των πιο αντιπροσωπευτικών επαγγελματικών οργανώσεων ή των καταναλωτών για δραστηριότητες που εμπίπτουν στα πλαίσια της κοινής οργανώσεως της αγοράς των σιτηρών και οι οποίες συγκροτούνται σε κοινοτική κλίμακα . Για κάθε μία από τις προς πλήρωση έδρες οι οργανώσεις αυτές προτείνουν δύο υποψηφίους διαφορετικής ιθαγένειας .  Τα αναπληρωματικά μέλη διορίζονται με τους ίδιους όρους και σύμφωνα με τη διαδικασία που ισχύει για τα οργανικά μέλη .  2 . Η θητεία μέλους της επιτροπής διαρκεί ένα έτος κατά το διάστημα των τριών πρώτων ετών και , στη συνέχεια , τρία έτη . Μπορεί δε να ανανεώνεται . Τα ασκούμενα καθήκοντα δεν αποτελούν αντικείμενο αμοιβής .  3 . Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων για πληροφόρηση .  Άρθρο 5  Κατόπιν αιτήσεως μιας από τις εκπροσωπούμενες οικονομικές κατηγορίες , ο πρόεδρος μπορεί να καλεί σε συμμετοχή στις συσκέψεις έναν αντιπρόσωπο του κεντρικού οργανισμού από τον οποίο εξαρτάται η κατηγορία αυτή . Μπορεί επίσης να απαιτεί την παρουσία , υπό την ιδιότητα του εμπειρογνώμονα , κάθε προσώπου με ιδιαίτερη αρμοδιότητα επί θέματος εγγεγραμμένου στην ημερήσια διάταξη .  Οι εμπειρογνώμονες παρίστανται στις διαβουλεύσεις μόνο για το θέμα που αιτιολόγησε την παρουσία τους .  Άρθρο 6  Οι εκπρόσωποι των ενδιαφερομένων υπηρεσιών της Επιτροπής έχουν δικαίωμα να παρίστανται στις συσκέψεις της επιτροπής .  Άρθρο 7  1 . Κάθε έτος , κατά τη διάρκεια των τριών πρώτων ετών και κατόπιν κάθε τρία έτη , η επιτροπή εκλέγει έναν πρόεδρο και δύο αντιπροέδρους . Η εκλογή διεξάγεται με την πλειοψηφία των δύο τρίτων των παρόντων οργανικών μελών .  2 . Η επιτροπή συνέρχεται στην έδρα της Επιτροπής κατόπιν προσκλήσεως της τελευταίας αυτής .  Οι υπηρεσίες της Επιτροπής ( Γενική Διεύθυνση Γεωργίας ) εξασφαλίζουν τη λειτουργία της γραμματείας της επιτροπής .  Άρθρο 8  Οι διαβουλεύσεις της επιτροπής αφορούν αιτήσεις γνωμοδοτήσεως διατυπούμενες από την Επιτροπή . Δεν συνοδεύονται από ψηφοφορία .  Οι απόψεις που διατυπώνονται από καθεμία από τις εκπροσωπούμενες οικονομικές κατηγορίες περιλαμβάνονται στα συνοπτικά πρακτικά των διαβουλεύσεων , τα οποία διαβιβάζονται στην Επιτροπή .  Στην περίπτωση κατά την οποια η ζητούμενη γνώμη αποτελεί αντικείμενο ομόφωνης συμφωνίας της επιτροπής , αυτή συντάσσει κοινά πορίσματα που επισυνάπτονται στα συνοπτικά πρακτικά .  Τα αποτελέσματα των διαβουλεύσεων της επιτροπής ανακοινώνονται από την Επιτροπή στο Συμβούλιο ή στην επιτροπή διαχειρίσεως ύστερα από αίτησή τους .  Άρθρο 9  Με την επιφύλαξη των διατάξεων του αρθρου 214 της συνθήκης , τα μέλη της επιτροπής υποχρεούνται να μη μεταδίδουν τις πληροφορίες που περιήλθαν σε γνώση τους κατά τις εργασίες της επιτροπής , όταν η Επιτροπή την πληροφορεί ότι η ζητούμενη γνώμη αφορά θέμα εμπιστευτικού χαρακτήρα .  Στην περίπτωση αυτή , μόνο τα μέλη της επιτροπής και οι εκπρόσωποι των υπηρεσιών της Επιτροπής παρίστανται στις συνεδριάσεις .  Άρθρο 10  Η παρούσα απόφαση μπορεί να αναθεωρηθεί από την Επιτροπή , σε συνάρτηση με την αποκτηθείσα εμπειρία .  Εγινε στις Βρυξέλλες , στις 18 Ιουλίου 1962 .  Για την Επιτροπή  Ο Πρόεδρος  W . HALLSTEIN


Avis juridique important

|

32003D0686

2003/686/ΕΚ: Απόφαση του Συμβουλίου, της 22ας Σεπτεμβρίου 2003, για το διορισμό ενός τακτικού μέλους της Επιτροπής των Περιφερειών

Επίσημη Εφημερίδα αριθ. L 250 της 02/10/2003 σ. 0023 - 0023

Απόφαση του Συμβουλίουτης 22ας Σεπτεμβρίου 2003για το διορισμό ενός τακτικού μέλους της Επιτροπής των Περιφερειών(2003/686/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της γερμανικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου(1), για το διορισμό των τακτικών και αναπληρωματικών μελών της Επιτροπής των Περιφερειών.(2) Μετά την παραίτηση του κ. Jürgen GNAUCK, η οποία γνωστοποιήθηκε στο Συμβούλιο στις 8 Ιουλίου 2003, έμεινε κενή μία θέση τακτικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΟ κ. Hans KAISER, Minister für Bundes - und Europaangelegenheiten in der Staatskanzlei und Bevollmächtigter beim Bund Thüringer Staatskanzlei, διορίζεται τακτικό μέλος της Επιτροπής των Περιφερειών σε αντικατάσταση του κ. Jürgen GNAUCK για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 22 Σεπτεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 24 της 26.1.2002, σ. 38.


title: 2007/539/ΕΚ: Απόφαση της Επιτροπής, της 4ης Ιουλίου 2007 , για την περάτωση της διαδικασίας αντιντάμπινγκ σχετικά με τις εισαγωγές ορισμένων συστημάτων λήψης εικόνων καταγωγής Ιαπωνίας

text:
               31.7.2007

               EL

               Επίσημη Εφημερίδα της Ευρωπαϊκής Ένωσης

               L 198/32

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 4ης Ιουλίου 2007
   για την περάτωση της διαδικασίας αντιντάμπινγκ σχετικά με τις εισαγωγές ορισμένων συστημάτων λήψης εικόνων καταγωγής Ιαπωνίας
   (2007/539/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (εφεξής «ο βασικός κανονισμός»), και ιδίως το άρθρο 9,
   Κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   A.   ΠΑΡΟΥΣΑ ΕΡΕΥΝΑ

               (1)

               Στις 4 Απριλίου 2006, η Επιτροπή έλαβε καταγγελία όσον αφορά την άσκηση ζημιογόνου ντάμπινγκ στις εισαγωγές ορισμένων συσκευών λήψης εικόνων, καταγωγής Ιαπωνίας.

               (2)

               Η καταγγελία υποβλήθηκε από την εταιρεία Grass Valley Nederland BV για λογαριασμό κοινοτικών παραγωγών που αντιπροσωπεύουν σημαντικό ποσοστό της συνολικής κοινοτικής παραγωγής ορισμένων συστημάτων λήψης εικόνων σύμφωνα με το άρθρο 4 παράγραφος 1 και το άρθρο 5 παράγραφος 4 του βασικού κανονισμού.

               (3)

               Η καταγγελία περιείχε εκ πρώτης όψεως αποδεικτικά στοιχεία για τη διεξαγωγή ντάμπινγκ και την ύπαρξη σημαντικής ζημίας που προέκυπτε από αυτό, τα οποία θεωρήθηκαν επαρκή ώστε να δικαιολογείται η κίνηση διαδικασίας αντιντάμπινγκ.

               (4)

               Η Επιτροπή, με ανακοίνωση για την έναρξη διαδικασίας που δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2), κίνησε διαδικασία αντιντάμπινγκ όσον αφορά τις εισαγωγές στην Κοινότητα ορισμένων συστημάτων λήψης εικόνων, τα οποία προς το παρόν εμπίπτουν στους κωδικούς ΣΟ ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 και 8543 70 90 (κωδικοί ΣΟ από την 1η Ιανουαρίου 2007), καταγωγής Ιαπωνίας.

               (5)

               Στην ανακοίνωση έναρξης διαδικασίας προσδιορίζεται ότι πρόκειται για συστήματα λήψης εικόνων καταγωγής Ιαπωνίας που αποτελούνται από:

                           α)

                           κεφαλή συσκευής λήψης εικόνων:

                                       i)

                                       με ενσωματωμένο σκόπευτρο ή με σύνδεση ή δυνατότητα σύνδεσης με σκόπευτρο·

                                       ii)

                                       με ενσωματωμένο οπτικό σύστημα, πρόσθια μονάδα ή παρόμοια διάταξη (βλέπε περιγραφή κατωτέρω), με σύνδεση ή δυνατότητα σύνδεσης·

                                       iii)

                                       είτε ως ενιαίο εξάρτημα με κεφαλή συσκευής λήψης εικόνων και προσαρμογέα της συσκευής, είτε στο ίδιο περίβλημα με αυτήν είτε χωριστά·

                           β)

                           προσαρμογέα συσκευής λήψης εικόνων. Το εξάρτημα αυτό μπορεί να είναι ή να μην είναι ενσωματωμένο στην κεφαλή της συσκευής λήψης εικόνων·

                           γ)

                           οπτικό σύστημα, πρόσθια μονάδα ή παρόμοια διάταξη με έναν ή περισσότερους αισθητήρες εικόνας, όπου το πραγματικό διαγώνιο μέγεθος της φωτοευαίσθητης περιοχής σάρωσης είναι ίσο με ή μεγαλύτερο από 6 χιλιοστά. Το εξάρτημα αυτό μπορεί να είναι ή να μην είναι ενσωματωμένο στην κεφαλή της συσκευής λήψης εικόνων·

                           δ)

                           σκόπευτρο συσκευής λήψης εικόνων. Το εξάρτημα αυτό μπορεί να είναι ή να μην είναι ενσωματωμένο στην κεφαλή της συσκευής λήψης εικόνων·

                           ε)

                           σταθμό βάσης ή μονάδα ελέγχου της συσκευής («CCU»), συνδεδεμένα με τη συσκευή λήψης εικόνων με καλώδιο ή με άλλα μέσα, όπως, π.χ., με ασύρματη σύνδεση·

                           στ)

                           πίνακα ελέγχου λειτουργιών («OCP») ή ανάλογο σύστημα για τον έλεγχο μεμονωμένων συσκευών λήψης (π.χ. για την αναπροσαρμογή του χρώματος ή για το άνοιγμα του φακού ή του διαφράγματος)·

                           ζ)

                           κύριο πίνακα ελέγχου («MCP») ή κύρια μονάδα ρύθμισης («MSU») για την εξ αποστάσεως επισκόπηση και ρύθμιση πολλών απομακρυσμένων συσκευών λήψης·

                           η)

                           μονάδα προσαρμογής κιβωτιόσχημων (box-type) φακών μεγάλου μεγέθους, όπως Large Lens Adapter (προσαρμογέας φακών μεγάλου μεγέθους) ή SuperXpander, που επιτρέπει στις φορητές συσκευές λήψης εικόνων να χρησιμοποιούνται με κιβωτιόσχημους (box-type) φακούς,

                     που εισάγονται μαζί ή χωριστά, καταγωγής Ιαπωνίας.
               Οι συσκευές λήψης εικόνων δεν είναι πάντοτε απαραίτητο να περιλαμβάνουν όλα τα ανωτέρω εξαρτήματα.
               Τα προαναφερθέντα διάφορα εξαρτήματα (όχι η κεφαλή) μιας συσκευής λήψης εικόνων δεν μπορούν να λειτουργήσουν χωριστά και δεν είναι δυνατόν να χρησιμοποιηθούν εκτός της συσκευής λήψης εικόνων ενός συγκεκριμένου παραγωγού.
               Οι φακοί και τα όργανα καταγραφής που δεν περιέχονται στο ίδιο περίβλημα με κεφαλή συσκευής λήψης εικόνων δεν καλύπτονται από το υπό εξέταση προϊόν.
               Το υπό εξέταση προϊόν μπορεί να χρησιμοποιηθεί σε ραδιοτηλεοπτικές μεταδόσεις, στη συγκέντρωση ειδήσεων, στην ψηφιακή κινηματογραφία ή σε επαγγελματικές εφαρμογές. Οι επαγγελματικές εφαρμογές περιλαμβάνουν τη χρήση αυτών των συσκευών για τη δημιουργία εκπαιδευτικού, ψυχαγωγικού, διαφημιστικού και τεκμηριωτικού οπτικού υλικού, τόσο για εσωτερική όσο και για εξωτερική διανομή (αλλά δεν περιορίζονται μόνο σ’ αυτήν).

               (6)

               Το προϊόν που περιλαμβάνεται στο πεδίο εφαρμογής του κανονισμού (ΕΚ) αριθ. 2042/2000 του Συμβουλίου (3), δηλαδή τα συστήματα λήψης εικόνων τηλεόρασης καταγωγής Ιαπωνίας που υπάγονται προς το παρόν στους κωδικούς ΣΟ ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 και 8543 70 90 (κωδικοί ΣΟ από την 1η Ιανουαρίου 2007), εμπίπτει εξ ολοκλήρου στον προαναφερόμενο ορισμό προϊόντος. Το Δεκέμβριο του 2006, το Συμβούλιο επιβεβαίωσε, με τον κανονισμό (ΕΚ) αριθ. 1910/2006 (4), τα μέτρα αυτά μετά τη διεξαγωγή επανεξέτασης σύμφωνα με το άρθρο 11 παράγραφος 2 του βασικού κανονισμού («αρχικά μέτρα»). Τα αρχικά μέτρα εξετάζονται από έναν ανάλογο κανονισμό (ΕΚ) αριθ. 906/2007 του Συμβουλίου (5).

               (7)

               Η Επιτροπή ενημέρωσε επισήμως τους παραγωγούς-εξαγωγείς, τους εισαγωγείς, και τις ενώσεις των εισαγωγέων ή εξαγωγέων που είναι γνωστό ότι ενδιαφέρονται, τους εκπροσώπους της χώρας εξαγωγής, τους χρήστες, τις οργανώσεις καταναλωτών και τους καταγγέλλοντες κοινοτικούς παραγωγούς σχετικά με την έναρξη της έρευνας. Επιπλέον, παρέσχε την ευκαιρία στα ενδιαφερόμενα μέρη να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που είχε καθοριστεί στις ανακοινώσεις για την κίνηση της διαδικασίας και τα ερωτηματολόγια διαβιβάσθηκαν σε όλα τα ενδιαφερόμενα μέρη.

         B.   ΑΠΟΣΥΡΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ

               (8)

               Με επιστολή που απέστειλε στις 12 Απριλίου 2007 στην Επιτροπή, η Grass Valley Nederland BV απέσυρε επίσημα την καταγγελία της.

               (9)

               Σύμφωνα με το άρθρο 9 παράγραφος 1 του βασικού κανονισμού, η διαδικασία είναι δυνατόν να περατωθεί εφόσον αποσύρεται η καταγγελία, εκτός αν η περάτωση δεν είναι προς το συμφέρον της Κοινότητας.

               (10)

               Η Επιτροπή έκρινε σκόπιμη την περάτωση της παρούσας διαδικασίας, δεδομένου ότι η έρευνα δεν έφερε στο φως τυχόν στοιχεία σύμφωνα με τα οποία η περάτωση αυτή δεν θα ήταν προς το συμφέρον της Κοινότητας. Τα ενδιαφερόμενα μέρη ενημερώθηκαν σχετικά και τους παρεσχέθη η ευκαιρία να διατυπώσουν τις παρατηρήσεις τους. Δεν ελήφθησαν παρατηρήσεις σύμφωνα με τις οποίες η περάτωση αυτή δεν θα ήταν προς το συμφέρον της Κοινότητας.

               (11)

               Επομένως, η Επιτροπή συνάγει το συμπέρασμα ότι είναι σκόπιμο να περατωθεί, χωρίς να επιβληθούν μέτρα αντιντάμπινγκ, η διαδικασία αντιντάμπινγκ όσον αφορά τις εισαγωγές στην Κοινότητα ορισμένων συστημάτων λήψης εικόνων καταγωγής Ιαπωνίας.

               (12)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της συμβουλευτικής επιτροπής,

         ΑΠΟΦΑΣΙΖΕΙ:
   Άρθρο μόνο
   Η διαδικασία αντιντάμπινγκ που αφορά εισαγωγές στην Κοινότητα ορισμένων συστημάτων λήψης εικόνων καταγωγής Ιαπωνίας περατούται.

      Βρυξέλλες, 4 Ιουλίου 2007.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).

      (2)  ΕΕ C 117 της 18.5.2006, σ. 8.

      (3)  ΕΕ L 244 της 29.9.2000, σ. 38. Κανονισμός όπως τροποποιήθηκε με τον κανονισμό (ΕΚ) αριθ. 1909/2006 (ΕΕ L 365 της 21.12.2006, σ. 1).

      (4)  ΕΕ L 365 της 21.12.2006, σ. 7.

      (5)  Βλέπε σελίδα 1 της παρούσας Επίσημης Εφημερίδας.


title: Απόφαση της Επιτροπής, της 17ης Δεκεμβρίου 2009 , για την έγκριση ισχυρισμού υγείας σχετικά με την επίδραση υδατοδιαλυτού τοματοπολτού στη συσσωμάτωση των αιμοπεταλίων και για την παροχή της προστασίας δεδομένων βιομηχανικής ιδιοκτησίας σύμφωνα με τον κανονισμό (ΕΚ) αριθ. 1924/2006 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2009) 10113] (Κείμενο που παρουσιάζει ενδιαφέρον για τον ΕΟΧ)

text:
               18.12.2009

               EL

               Επίσημη Εφημερίδα της Ευρωπαϊκής Ένωσης

               L 336/55

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 17ης Δεκεμβρίου 2009
   για την έγκριση ισχυρισμού υγείας σχετικά με την επίδραση υδατοδιαλυτού τοματοπολτού στη συσσωμάτωση των αιμοπεταλίων και για την παροχή της προστασίας δεδομένων βιομηχανικής ιδιοκτησίας σύμφωνα με τον κανονισμό (ΕΚ) αριθ. 1924/2006 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2009) 10113]
   (Το κείμενο στην αγγλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   (2009/980/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς επί θεμάτων διατροφής και υγείας που διατυπώνονται για τα τρόφιμα (1), και ιδίως το άρθρο 18 παράγραφος 4,
   Εκτιμώντας τα ακόλουθα:

               (1)

               Σύμφωνα με τον κανονισμό (ΕΚ) αριθ. 1924/2006, απαγορεύονται οι ισχυρισμοί υγείας που διατυπώνονται στα τρόφιμα εάν δεν έχουν εγκριθεί από την Επιτροπή σύμφωνα με τον εν λόγω κανονισμό και δεν περιλαμβάνονται σε κατάλογο επιτρεπόμενων ισχυρισμών.

               (2)

               Ο κανονισμός (ΕΚ) αριθ. 1924/2006 προβλέπει επίσης ότι οι αιτήσεις για την έγκριση ισχυρισμών υγείας μπορούν να υποβάλλονται από τους υπευθύνους των επιχειρήσεων τροφίμων στην αρμόδια εθνική αρχή κράτους μέλους. Η αρμόδια εθνική αρχή πρέπει να διαβιβάζει τις έγκυρες αιτήσεις στην Ευρωπαϊκή Αρχή για την Ασφάλεια των Τροφίμων (ΕΑΑΤ), που στο εξής αναφέρεται ως «η Αρχή».

               (3)

               Μετά την παραλαβή της αίτησης, η Αρχή ενημερώνει χωρίς καθυστέρηση τα άλλα κράτη μέλη και την Επιτροπή σχετικά με την αίτηση και διατυπώνει γνώμη για τον εν λόγω ισχυρισμό υγείας.

               (4)

               Η Επιτροπή καλείται να αποφασίζει για την έγκριση των ισχυρισμών υγείας, λαμβάνοντας υπόψη τη γνώμη της Αρχής.

               (5)

               Για την ενθάρρυνση της καινοτομίας οι ισχυρισμοί υγείας οι οποίοι βασίζονται σε νεοαποκτηθέντα επιστημονικά στοιχεία και/ή περιλαμβάνουν αίτημα προστασίας δεδομένων βιομηχανικής ιδιοκτησίας υποβάλλονται σε ταχύρρυθμη διαδικασία έγκρισης. Εάν, κατόπιν αιτήματος του αιτούντος για προστασία δεδομένων βιομηχανικής ιδιοκτησίας, η Επιτροπή προτείνει να μην μπορούν να χρησιμοποιηθούν αυτά τα δεδομένα παρά μόνο από τον αιτούντα, ο περιορισμός αυτός λήγει ύστερα από πέντε έτη, σύμφωνα με το άρθρο 21 του κανονισμού (ΕΚ) αριθ. 1924/2006.

               (6)

               Ύστερα από αίτηση που υποβλήθηκε από την εταιρεία Provexis Natural Products Ltd., στις 7 Ιανουαρίου 2009, σύμφωνα με το άρθρο 13 παράγραφος 5 του κανονισμού (ΕΚ) αριθ. 1924/2006, ζητήθηκε από την Αρχή να γνωμοδοτήσει σχετικά με ισχυρισμό υγείας όσον αφορά την επίδραση του υδατοδιαλυτού τοματοπολτού (WSTC) I και II στη συσσωμάτωση των αιμοπεταλίων σε υγιή άτομα (Ερώτηση αριθ. EFSA-Q-2009-00229) (2). Ο ισχυρισμός που προτάθηκε από τον αιτούντα είχε την εξής διατύπωση: «Βοηθά στη διατήρηση φυσιολογικής αιματικής ροής και ωφελεί την κυκλοφορία του αίματος».

               (7)

               Στις 28 Μαΐου 2009 η Επιτροπή και τα κράτη μέλη παρέλαβαν την επιστημονική γνώμη της Αρχής, που κατέληγε στο συμπέρασμα ότι, με βάση τα στοιχεία που υποβλήθηκαν, τεκμηριώνεται η επιστημονική σχέση αιτίου-αποτελέσματος μεταξύ της κατανάλωσης του προϊόντος WSTC I και I και της συμβολής στη διατήρηση φυσιολογικής συσσωμάτωσης των αιμοπεταλίων. Με την επιφύλαξη αναθεωρημένης διατύπωσης και λαμβάνοντας υπόψη κυρίως την απαίτηση που αναφέρεται στο άρθρο 5 παράγραφος 2 του κανονισμού (ΕΚ) αριθ. 1924/2006, θα πρέπει να θεωρηθεί ότι ο ισχυρισμός συμμορφώνεται προς τις απαιτήσεις του κανονισμού (ΕΚ) αριθ. 1924/2006 και θα πρέπει να συμπεριληφθεί στον κατάλογο επιτρεπόμενων ισχυρισμών της Κοινότητας.

               (8)

               Ένας από τους στόχους του κανονισμού (ΕΚ) αριθ. 1924/2006 είναι να εξασφαλίζει ότι οι ισχυρισμοί υγείας είναι αληθείς, σαφείς, αξιόπιστοι και χρήσιμοι για τον καταναλωτή, και ότι η διατύπωση και η παρουσίαση πρέπει να λαμβάνονται υπόψη ως προς αυτό. Ως εκ τούτου, όταν η διατύπωση των ισχυρισμών που χρησιμοποιεί ο αιτών έχει το ίδιο νόημα για τους καταναλωτές με τη διατύπωση ενός εγκεκριμένου ισχυρισμού υγείας επειδή καταδεικνύει την ίδια σχέση που υπάρχει μεταξύ, αφενός, μιας κατηγορίας τροφίμων, ενός τροφίμου ή ενός από τα συστατικά του και, αφετέρου, της υγείας, πρέπει να υπόκειται στους ίδιους όρους χρήσης που καθορίζονται στο παράρτημα της παρούσας απόφασης.

               (9)

               Η Αρχή ανέφερε στη γνώμη της ότι δεν θα μπορούσε να καταλήξει στα συμπεράσματά της αν δεν είχε λάβει υπόψη τις εννέα μελέτες για τις οποίες ο αιτών ζήτησε προστασία βιομηχανικής ιδιοκτησίας.

               (10)

               Μετά την παραλαβή της γνώμης της Αρχής, η Επιτροπή ζήτησε εκ νέου από τον αιτούντα περαιτέρω διευκρινίσεις για την αιτιολόγηση που υπέβαλε σχετικά με τη βιομηχανική ιδιοκτησία των εννέα μελετών και ιδίως όσον αφορά το «το αποκλειστικό δικαίωμα αναφοράς» σύμφωνα με το άρθρο 21 παράγραφος 1 στοιχείο β) του κανονισμού. Αξιολογήθηκαν όλες οι πληροφορίες που υπόκεινται σε αιτιολόγηση και παρασχέθηκαν από τον αιτούντα. Για τις επτά αδημοσίευτες μελέτες πρέπει να θεωρηθεί ότι ικανοποιούνται οι απαιτήσεις που ορίζονται στο άρθρο 21 παράγραφος 1 του κανονισμού (ΕΚ) αριθ. 1924/2006. Επομένως, τα επιστημονικά στοιχεία και οι λοιπές πληροφορίες που περιλαμβάνονται στις επτά μελέτες δεν μπορούν να χρησιμοποιούνται προς όφελος μεταγενέστερου αιτούντος για περίοδο πέντε ετών από την ημερομηνία έγκρισης, σύμφωνα με τους όρους που καθορίζονται στο άρθρο 21 παράγραφος 1 αυτού του κανονισμού. Όσον αφορά τις δύο μελέτες οι οποίες δημοσιεύτηκαν πριν από την υποβολή της αίτησης για την έγκριση του ισχυρισμού υγείας (3), θεωρείται ότι, επειδή δημοσιεύθηκαν και γνωστοποιήθηκαν στο κοινό, δεν δικαιολογείται η προστασία τους με βάση τους στόχους του κανονισμού (ΕΚ) αριθ. 1924/2006, στους οποίους περιλαμβάνεται η προστασία των επενδύσεων που πραγματοποιούν οι καινοτόμοι επιχειρηματίες για να συγκεντρώσουν τις πληροφορίες και τα στοιχεία που χρειάζονται για την τεκμηρίωση αίτησης στο πλαίσιο του κανονισμού 1924/2006 και, επομένως, δεν θα χορηγηθεί.

               (11)

               Τα σχόλια του αιτούντος τα οποία παρέλαβε η Επιτροπή, σύμφωνα με το άρθρο 16 παράγραφος 6 του κανονισμού (ΕΚ) αριθ. 1924/2006, ελήφθησαν υπόψη κατά τον καθορισμό των μέτρων που προβλέπονται στην παρούσα απόφαση.

               (12)

               Ζητήθηκε η γνώμη των κρατών μελών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο ισχυρισμός υγείας που παρατίθεται στο παράρτημα της παρούσας απόφασης περιλαμβάνεται στον κοινοτικό κατάλογο επιτρεπόμενων ισχυρισμών όπως αναφέρεται στο άρθρο 13 παράγραφος 3 του κανονισμού (ΕΚ) αριθ. 1924/2006.
   Άρθρο 2
   Τα επιστημονικά στοιχεία και οι λοιπές πληροφορίες που περιλαμβάνονται στις μελέτες οι οποίες αναφέρονται στο παράρτημα της παρούσας απόφασης δεν μπορούν να χρησιμοποιηθούν παρά μόνο από τον αιτούντα για περίοδο πέντε ετών από την ημερομηνία έγκρισης, σύμφωνα με τους όρους που καθορίζονται στο άρθρο 21 παράγραφος 1 του κανονισμού (ΕΚ) αριθ. 1924/2006.
   Άρθρο 3
   Η παρούσα απόφαση απευθύνεται στην εταιρεία Provexis Natural Products Ltd., Thames Court, 1 Victoria Street, Windsor, Berkshire, SL4 1YB, Ηνωμένο Βασίλειο.

      Βρυξέλλες, 17 Δεκεμβρίου 2009.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 404 της 30.12.2006, σ. 9.

      (2)  The EFSA Journal (2009) 1101, pp. 1-15.

      (3)  O’Kennedy, N. Crosbie, L. Whelam, S. Luther, V. Horgan, G.; Broom, J.I. Webb, D.J. Duttaroy, A.K.: «Effects of tomato extract on platelet function: a double-blinded crossover study in healthy humans», The American Journal of Clinical Nutrition 84, 2006a, pp. 561-569, y O’Kennedy, N. Crosbie, L. van Lieshout, M. Broom, J.I. Webb, D.J. Duttaroy, A.K.: «Effects of antiplatelet components of tomato extract on platelet function in vitro and ex vivo: a time-course cannulation study in healthy humans», The American Journal of Clinical Nutrition 84, 2006b, pp. 570-579.

      ΠΑΡΑΡΤΗΜΑ

                  Διεύθυνση αιτούντος

                  Θρεπτικά συστατικά, ουσίες, τρόφιμα ή κατηγορίες τροφίμων

                  Ισχυρισμός

                  Όροι χρήσης του ισχυρισμού

                  Όροι ή/και περιορισμοί χρήσης του τροφίμου ή/και πρόσθετη δήλωση ή προειδοποίηση

                  Περιορισμός της χρήσης των δεδομένων βιομηχανικής ιδιοκτησίας, υπέρ του αιτούντος

                  Αριθ. αναφοράς της γνώμης της ΕΑΑΤ

                  Provexis Natural Products Ltd., Thames Court, 1 Victoria Street, Windsor, Berkshire, SL4 1YB, Ηνωμένο Βασίλειο

                  Υδατοδιαλυτός τοματοπολτός (WSTC) I και II

                  Ο υδατοδιαλυτός τοματοπολτός (WSTC) I και II βοηθά στη διατήρηση φυσιολογικής συσσωμάτωσης των αιμοπεταλίων, η οποία συμβάλλει στη διατήρηση φυσιολογικής αιματικής ροή

                  Ο καταναλωτής πρέπει να πληροφορείται ότι τα θετικά αποτελέσματα εξασφαλίζονται με την ημερήσια πρόσληψη 3g WSTC I ή 150mg WSTC II μέσα σε 250ml κατ’ ανώτατο όριο χυμούς φρούτων, αρωματισμένα ποτά ή ποτά γιαουρτιού (εκτός από εκείνα που έχουν υποστεί υψηλή παστερίωση)

                              1.

                              O’ Kennedy N, Crosbie L, van Lieshout M, Broom JI, Webb DJ, Duttaroy AK, 2003a. Διατήρηση της αντιαιμοπεταλιακής δράσης μιας δόσης WSTC ισοδύναμης με 2 νωπές τομάτες για περίοδο 24 ωρών. REC αριθ. 02/0269

                              2.

                              O’ Kennedy et al.2003b. Τυχαιοποιημένη, ελεγχόμενη, διπλά τυφλή, κλινική μελέτη διασταυρούμενων ομάδων, διάρκειας 42 ημερών, για την αξιολόγηση της επίδρασης της ημερήσιας κατανάλωσης WSTC στη λειτουργία των αιμοπεταλίων, στην πήξη του αίματος και σε ορισμένους βασικούς δείκτες κινδύνου για καρδιαγγειακές παθήσεις. REC αριθ. 03/0177.

                              3.

                              O’ Kennedy et al.2005. Συνέπειες της κατανάλωση υπερβολικής ποσότητας Sirco®, ενός χυμού φρούτων που καταναλώνεται μία φορά την ημέρα και περιέχει 12g/L WSTC, στη λειτουργία των αιμοπεταλίων σε υγιή άτομα. REC αριθ. 05/S0802/77.

                              4.

                              O’ Kennedy et al.2006c. Πιλοτική μελέτη με σκοπό τη σύγκριση της επίδρασης του WSTC στα αιμοπετάλια σε υγιή άτομα, μετά την κατανάλωση δύο διαφορετικών μητρών τροφίμων. REC αριθ. 06/S0802/60.

                              5.

                              O’ Kennedy et al.2007. Τυχαιοποιημένη, ελεγχόμενη, διπλά τυφλή, κλινική μελέτη διασταυρούμενων ομάδων για τη σύγκριση της αντιαιμοπεταλιακής δράσης τριών διαφορετικών μορφών WSTC σε υγιή άτομα. REC αριθ. 07/S0801/133.

                              6.

                              Song V, Sheddon A, Horgan G and O’ Kennedy N. Αντιπηκτική και αντιφλεγμονώδης δραστηριότητα του WSTC στα αιμοπετάλια και στα ενδοθηλιακά κύτταρα. Κείμενο προς υποβολή. 2008.

                              7.

                              Zhang F, Song V, Neascu M, Crosbie L, Duncan G, Horgan G, de Roos B and O’ Kennedy N. Κυτταρομετρία ροής και πρωτεϊνωματική μελέτη για τη διερεύνηση της επίδρασης του WSTC στη λειτουργία των αιμοπεταλίων in vitro. Δεν δημοσιεύθηκε, 2007/2008.

                  Q-2009-00229


title: 2009/194/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2006, τμήμα VII — Επιτροπή των Περιφερειών

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/83

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2006, τμήμα VII — Επιτροπή των Περιφερειών
   (2009/194/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2006 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2006 — τόμος I (C6-0368/2007) (2),
   έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή, σχετικά με τους εσωτερικούς ελέγχους που πραγματοποιήθηκαν το 2006,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2006, καθώς και τις ειδικές εκθέσεις του Ελεγκτικού Συνεδρίου, συνοδευόμενες από τις απαντήσεις των ελεγχόμενων θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
   έχοντας υπόψη το άρθρο 272 παράγραφος 10 και τα άρθρα 274, 275 και 276 της συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (A6-0095/2008),

               1.

               χορηγεί απαλλαγή στον Γενικό Γραμματέα της Επιτροπής των Περιφερειών για την εκτέλεση του προϋπολογισμού της Επιτροπής των Περιφερειών για το οικονομικό έτος 2006·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, καθώς και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ L 78 της 15.3.2006.

      (2)  ΕΕ C 274 της 15.11.2007, σ. 1.

      (3)  ΕΕ C 273 της 15.11.2007, σ. 1.

      (4)  ΕΕ C 274 της 15.11.2007, σ. 130.

      (5)  ΕΕ L 248 της 16.9.2002, σ. 1.
    ---documentbreak---

               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/84

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   που περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2006, τμήμα VII — Επιτροπή των Περιφερειών
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2006 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2006 — τόμος I (C6-0368/2007) (2),
   έχοντας υπόψη την ετήσια έκθεση της Επιτροπής των Περιφερειών προς την αρμόδια για την απαλλαγή αρχή, σχετικά με τους εσωτερικούς ελέγχους που πραγματοποιήθηκαν το 2006,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2006, καθώς και τις ειδικές εκθέσεις του Ελεγκτικού Συνεδρίου, συνοδευόμενες από τις απαντήσεις των ελεγχόμενων θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
   έχοντας υπόψη το άρθρο 272 παράγραφος 10 και τα άρθρα 274, 275 και 276 της συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (A6-0095/2008),

               1.

               σημειώνει ότι, για το 2006, η ΕτΠ είχε στη διάθεσή της πιστώσεις ανάληψης υποχρεώσεων συνολικού ύψους 74 391 953,27 ευρώ (2005: 69 570 456,32 ευρώ), με ποσοστό απορρόφησης 97,94 %·

               2.

               σημειώνει επίσης ότι, μετά την εισαγωγή της λογιστικής σε δεδουλευμένη βάση, την 1η Ιανουαρίου 2005, οι οικονομικές καταστάσεις της ΕτΠ δηλώνουν αρνητικό οικονομικό αποτέλεσμα για το οικονομικό έτος 2006 (8 306 761 ευρώ) και ακριβώς ίδια ποσά ενεργητικού και παθητικού (101 124 165 ευρώ)·

               3.

               χαιρετίζει την υπογραφή, τον Δεκέμβριο 2007, νέας συμφωνίας διοικητικής συνεργασίας μεταξύ της ΕΟΚΕ και της ΕτΠ, για την περίοδο 2008-2014· είναι πεπεισμένο ότι η συνεργασία μεταξύ των δύο οργάνων θα είναι οικονομικά επωφελής για τον ευρωπαίο φορολογούμενο·

               4.

               χαιρετίζει τη σαφή δέσμευση των δύο Επιτροπών στον στόχο της εναρμόνισης των προδιαγραφών τους όσον αφορά τους εσωτερικούς ελέγχους, στη βάση των βέλτιστων πρακτικών, καθώς και όλων των λοιπών σημαντικών δημοσιονομικών διαδικασιών τους που σχετίζονται με τις κοινές υπηρεσίες·

               5.

               σημειώνει ότι η νέα συμφωνία διατηρεί τους σημαντικότερους τομείς (υποδομές, ΤΠ και τηλεπικοινωνίες, καθώς και τη μετάφραση μαζί με την παραγωγή εγγράφων) στο πλαίσιο των κοινών υπηρεσιών, ενώ διαχωρίζεται περιορισμένος αριθμός υπηρεσιών, όπως οι εσωτερικές υπηρεσίες, οι κοινωνικές/ιατρικές υπηρεσίες, η βιβλιοθήκη και ο σχεδιασμός εντύπων·

               6.

               επιμένει, ωστόσο, ότι αυτός ο διαχωρισμός θα πρέπει να είναι δημοσιονομικά ουδέτερος και, συνεπώς, καλεί τις δύο Επιτροπές να πραγματοποιήσουν κοινή ανάλυση, ως μέρος της ενδιάμεσης επισκόπησης, με σκοπό να αξιολογήσουν κατά πόσο αυτή η αλλαγή κατεύθυνσης των πόρων ήταν επωφελής και για τις δύο· καλεί τις δύο Επιτροπές να τηρούν το Κοινοβούλιο ενήμερο σχετικά με τις μικρές συμφωνίες συνεργασίας για τους τομείς που σχετίζονται με τον διαχωρισμό·

               7.

               επισημαίνει την παρατήρηση του Ελεγκτικού Συνεδρίου, στην παράγραφο 10.19 της προαναφερθείσας ετήσιας έκθεσής του, ότι διαπιστώθηκαν ορισμένες διαχειριστικές και ελεγκτικές αδυναμίες σε σχέση με τις δημόσιες συμβάσεις· σημειώνει με ανησυχία το υψηλό ποσοστό διαδικασιών με διαπραγμάτευση, αντί προσκλήσεων για υποβολή προσφορών, ως μέρος της συνολικής δαπάνης για τη σύναψη συμβάσεων· εκφράζει ωστόσο την ικανοποίησή του για την πληροφορία που προσφέρουν οι κοινές υπηρεσίες, σύμφωνα με την οποία, για τις περισσότερες από τις υπηρεσίες που αφορούν κτίρια και για τις οποίες παλαιότερα η ανάθεση γινόταν μέσω διαδικασιών με διαπραγμάτευση, είτε έχουν υπογραφεί νέες συμβάσεις μετά από προσκλήσεις για υποβολή προσφορών, είτε τέτοιες διαδικασίες βρίσκονται σε εξέλιξη·

               8.

               χαιρετίζει, στο ίδιο πλαίσιο, την ίδρυση, στους κόλπους των κοινών υπηρεσιών, Μονάδας Συμβάσεων που προσφέρει υποστήριξη σε όλα τα λειτουργικά τμήματα των κοινών υπηρεσιών, στον τομέα των δημοσίων συμβάσεων· σημειώνει ότι, βάσει της νέας συμφωνίας, η υπηρεσία επαλήθευσης των κοινών υπηρεσιών έχει υπαχθεί στις χωριστές υπηρεσίες κάθε επιτροπής·

               9.

               σημειώνει ότι, σύμφωνα με τις απαντήσεις των κοινών υπηρεσιών στο ερωτηματολόγιο του εισηγητή, μετά την εγκατάσταση στα κτίρια Remorqueur και Van Maerlant, το 2007, έχει καταληφθεί το 92 % του συνολικού χώρου γραφείων των δύο Επιτροπών και οι ανάγκες τους σε κτιριακές εγκαταστάσεις έχουν καλυφθεί για τα επόμενα χρόνια·

               10.

               σημειώνει, όσον αφορά την ανακαίνιση της εισόδου του κτιρίου Montoyer, ότι ο εσωτερικός ελεγκτής της ΕΟΚΕ συμπέρανε στην έκθεσή του πως «δεν εντόπισε στοιχεία που θα μπορούσαν να σημαίνουν ότι ο ορισμός των κυρώσεων για την καθυστέρηση της παράδοσης της εισόδου του κτιρίου Montoyer ήταν αστήρικτος»· σημειώνει ότι η έκθεση αυτή διαβιβάσθηκε στην OLAF και, από όσο γνωρίζουν η ΕΟΚΕ και η ΕτΠ, δεν έχει δοθεί καμία συνέχεια·

               11.

               σημειώνει ότι η υπηρεσία επαλήθευσης μεταφέρθηκε, το 2006, από τη Μονάδα Προϋπολογισμού και Οικονομικών στη Μονάδα Γενικής Διοίκησης, με την πρόθεση να δοθεί μεγαλύτερη έμφαση στην αρχή του διαχωρισμού των υπηρεσιών και στην ανεξαρτησία της υπηρεσίας αυτής· σημειώνει ακόμη ότι η ΕτΠ θεωρεί πως το 2006 πραγματοποίησε ικανοποιητικό αριθμό προληπτικών ελέγχων και δηλώνει πως ζήτησε από όλες τις υπηρεσίες της να επαληθεύσουν το 5 % όλων των φακέλων τους το 2007· εκφράζει την ικανοποίησή του για το γεγονός ότι η ΕτΠ έχει αυξήσει σημαντικά τους πόρους και τις ικανότητες της υπηρεσίας δημοσιονομικής επαλήθευσης·

               12.

               θεωρεί πως έχει καίρια σημασία οι έλεγχοι που πραγματοποιούνται από, για παράδειγμα, διατάκτες, επαληθευτές και ελεγκτές, να είναι επαρκώς αυστηροί· υπογραμμίζει, στο πλαίσιο αυτό, τη σημασία που έχει η πραγματοποίηση επαρκούς αριθμού τυχαίων ελέγχων σε όλους τους τομείς, επιπλέον εκείνων των λίγων στρατηγικών τομέων που παρουσιάζουν μεγαλύτερη επικινδυνότητα·

               13.

               σημειώνει την παρατήρηση του Ελεγκτικού Συνεδρίου, στην παράγραφο 10.23 της προαναφερθείσας ετήσιας έκθεσής του, ότι, στο πλαίσιο διαδικασίας εκ των υστέρων επαλήθευσης, η διοίκηση της ΕτΠ διαπίστωσε πως, σε μία εθνική αντιπροσωπεία, τα ποσά που επιστρέφονταν στα μέλη της για έξοδα ταξιδίου (αεροπορικά εισιτήρια), βάσει χειρόγραφων τιμολογίων γραφείων ταξιδίων, ήταν κατά μέσον όρο 83 % ακριβότερα από την τιμή πώλησης του εισιτηρίου από την αεροπορική εταιρεία·

               14.

               παρατηρεί ότι, μετά από αυτό, η διοίκηση της ΕτΠ πραγματοποίησε ευρύτατη έρευνα για το θέμα, που ολοκληρώθηκε τον Ιούνιο του 2007 και της οποίας τα αποτελέσματα δεν έδειξαν, κατά τη γνώμη του Ελεγκτικού Συνεδρίου, ότι τα ποσά που είχαν πληρωθεί για διοικητικές δαπάνες ήταν δικαιολογημένα·

               15.

               σημειώνει με ικανοποίηση ότι η ΕτΠ αποφάσισε να πραγματοποιήσει περαιτέρω επιστροφές μόνο εφόσον τηρούνται ορισμένες προϋποθέσεις και ανέστειλε όλες τις επιστροφές βάσει ταξιδιωτικών εγγράφων που είχαν αγορασθεί βάσει των όσων ίσχυαν προηγουμένως· χαιρετίζει το γεγονός ότι, ως προληπτικό μέτρο, η ΕτΠ ενημέρωσε επίσης την OLAF για την εξέλιξη των εκ των υστέρων επαληθεύσεων και για τα μέτρα που ενέκρινε η διοίκηση της ΕτΠ·

               16.

               σημειώνει ότι ο εσωτερικός έλεγχος των μεταφορών μισθού, που ολοκληρώθηκε το 2006 και ο οποίος περιλάμβανε και τη σε βάθος επανεξέταση όλων των μεταφορών που βρίσκονταν σε ισχύ, αποκάλυψε ότι υπήρχαν αδυναμίες όσον αφορά την αρχή του διαχωρισμού των λειτουργιών στον τομέα αυτόν (λειτουργίες χορήγησης και εσωτερικής επαλήθευσης) και ότι θα έπρεπε να είχε δοθεί μεγαλύτερη προτεραιότητα στο ελεγκτικό περιβάλλον, λαμβανομένων υπόψη των ενδεχόμενων κινδύνων· σημειώνει ακόμη ότι τον Φεβρουάριο του 2007 πραγματοποιήθηκε η παρακολούθηση των συστάσεων του εσωτερικού ελεγκτή· προτρέπει τη διοίκηση της ΕτΠ να εξασφαλίσει την πλήρη εφαρμογή όλων των συστάσεων των ελέγχων·

               17.

               σημειώνει ότι, μετά από έρευνα, η OLAF συμπέρανε ότι οκτώ μεταφορές δεν ήταν συμβατές με τις σχετικές κατά νόμο προϋποθέσεις και συνιστούσε την ανάκτηση των αχρεωστήτως καταβληθέντων ποσών από τους εμπλεκόμενους υπαλλήλους· σημειώνει με ικανοποίηση ότι η ανάκτηση όλων των ποσών είχε ολοκληρωθεί στις αρχές του 2007· σημειώνει ακόμη ότι η OLAF συνέστησε την έναρξη πειθαρχικών διαδικασιών κατά έξι υπαλλήλων ενώ, για πέντε από αυτούς, διαβίβασε φακέλους και στις βελγικές αρχές·

               18.

               παρατηρεί ότι, μετά από αίτημα των βελγικών αρχών, η αρμόδια για τους διορισμούς αρχή της ΕτΠ ήρε την ασυλία των εμπλεκομένων υπαλλήλων στις 6 Ιουλίου 2007, ώστε να απαντήσουν στις ερωτήσεις των βελγικών αρχών· σημειώνει ακόμη ότι, μέχρι σήμερα, δεν υπάρχουν πληροφορίες από τη διοίκηση της ΕτΠ σχετικά με το εάν οι βελγικές αρχές σκοπεύουν να δώσουν συνέχεια στις υποθέσεις·

               19.

               σημειώνει με ικανοποίηση ότι ο γενικός γραμματέας της ΕτΠ διέταξε διοικητική εξέταση, την οποία διεξήγαγε ένας πρώην βοηθός γενικός διευθυντής της Επιτροπής· επισημαίνει ότι, σε δύο από τις πέντε περιπτώσεις για τις οποίες διαβιβάσθηκαν φάκελοι στις βελγικές αρχές, η αρμόδια για τους διορισμούς αρχή της ΕτΠ αποφάσισε να ξεκινήσει πειθαρχικές διαδικασίες ενώπιον του πειθαρχικού συμβουλίου· θεωρεί ότι, σύμφωνα με το καθεστώς υπηρεσιακής κατάστασης των υπαλλήλων, τελική απόφαση για τις υποθέσεις αυτές μπορεί να ληφθεί μόνο μετά την έκδοση τελεσίδικης απόφασης από τα βελγικά δικαστήρια·

               20.

               σημειώνει ότι, στις άλλες τρεις περιπτώσεις, η αρμόδια για τους διορισμούς αρχή θα αποφασίσει σχετικά με την έναρξη πειθαρχικής διαδικασίας μόλις λάβει τις αναγκαίες πληροφορίες όσον αφορά τη συνέχεια που προτίθενται να δώσουν οι βελγικές αρχές στους φακέλους αυτούς· σημειώνει ακόμη ότι, σε άλλη μία περίπτωση, για την οποία η OLAF δεν διαβίβασε τον φάκελο στις βελγικές αρχές, η αρμόδια για τους διορισμούς αρχή αποφάσισε, σύμφωνα και με τις συστάσεις της διοικητικής εξέτασης, να απευθύνει προειδοποίηση προς τον εμπλεκόμενο υπάλληλο· επαναλαμβάνει το αίτημά του για αυστηρή δίωξη σε όλες τις περιπτώσεις για τις οποίες μπορεί να αποδειχθεί πρόθεση απάτης·

               21.

               καλεί την ΕτΠ να εξετάσει τη λήψη ανάλογων πειθαρχικών μέτρων, εάν αυτό επιβάλλεται από τις αποφάσεις για τις υποθέσεις που εκκρεμούν ενώπιον των αρμοδίων δικαστηρίων·

               22.

               σημειώνει με ικανοποίηση ότι δεν υπάρχουν άλλα συγκεκριμένα προβλήματα για την ΕτΠ όσον αφορά τις προσλήψεις και ότι έχει καλύψει σχεδόν ολόκληρη την ποσόστωσή της, που ορίσθηκε μετά από διαπραγματεύσεις με τα άλλα θεσμικά όργανα.

      (1)  ΕΕ L 78 της 15.3.2006.

      (2)  ΕΕ C 274 της 15.11.2007, σ. 1.

      (3)  ΕΕ C 273 της 15.11.2007, σ. 1.

      (4)  ΕΕ C 274 της 15.11.2007, σ. 130.

      (5)  ΕΕ L 248 της 16.9.2002, σ. 1.